Улады хутка зразумелі небяспеку намётавага лагеру (туды наведваліся нават паслы Еўрасаюза) і пачалі рабіць усё для яго лакалізацыі і абмежавання. На грамадзян, якія спрабавалі пранесці пратэстоўцам харчаванне і цёплае адзенне, праваахоўныя органы распачалі сапраўднае паляванне. Дзяржаўныя СМІ ўсяляк імкнуліся дыскрэдытаваць пратэст, сцвярджаючы, што яго ўдзельнікі ўжываюць наркотыкі і алкаголь.